Dušica Spasić
<s>Ne poistovećivati sa voditeljkom Radio-televizije Srbije.</s>

<s>Dušica Spasić (1951 — 1972) bila je srpska medicinska sestra, poznata po tome što je umrla od variole vere, zarazivši se prilikom epidemije te bolesti.</s><s>Radila je na traumatološkom odeljenju Prve hirurške klinike, a zarazila se negujući hadžiju obolelog od ove opasne bolesti.</s>

<s>Biografija</s>

<s>Dušica Spasić nije bila vakcinisana te se smatra kako je fatalni ishod nakon zaraze je neminovan.</s><s>Variola vera se tada smatrala iskorenjenom bolešću i samo zahvaljujći akademiku Kosti Todoroviću koji je u I svetskom ratu video boginje -iste su tek posle više dana prepoznate.</s>

<s>Umrla je 24. marta, a sahranjena je tajno, na kraju resničkog groblja, u beogradskom predgrađu u kojem je živela.</s><s>Na ovu medicinsku sestru danas podseća ulica sa njenim imenom u Resniku i bista u holu klinike u kojoj je radila.</s>

<s>Goran Marković, je 1982. godine, sa mnogo umetničke slobode, snimio film Variola vera.</s><s>U filmu se pojavljuje lik sestre Slavice (koga glumi Vladica Milosavljević) koji je kasnije postao predmetom kritika s obzirom da navodno blati uspomenu na lik stvarne bolničarke.</s>

<s>Nagrada 
Mnogo godina kasnije, 2004. godine, udruženje medicinskih sestara i tehničara Sestrinstvo i časopis Viva ustanovili su nagradu Dušica Spasić, kojom se pohvaljuje rad medicinskih sestara sa bolesnicima.</s><s>Prema njihovim rečima, nagrada je ustanovljena i zbog toga što je film koji je kasnije snimljen, uprljao njenu ličnost i naneo još veću tugu njenim najbližima zbog toga što je ne prikazuje onakvu kakva znaju da je bila, pa se ovom nagradom i rehabilituje lik ove požrtvovane i humane žene.</s>

<s>Dobitnice nagrade 
Statueta Dušice Spasić, veličine 20 cm urađena u bronzi, dodeljuje se uvek 24. marta.</s><s>2008. godine: Ljubica Guzjan iz Beograda i Miladinka Jovanović iz Niša.</s><s>2009. godine: Violeta Lapadatović, Zdravstveni centar Petrovac na Mlavi i Milena Marić, institut za plućne bolesti i TBC, Klinički centar Beograd.</s>

<s>Reference</s>

<s>Bolničarke
Biografije, Beograd</s>

